ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ኣብ ምዕራብ ኦሮምያ ዘየላጢ ስጉምቲ ንወስድ ኣለና" ጀነራል ብርሃኑ ጁላ 22 ለካቲት 2020 ምንጪ ስእሊ, OBN መግለጺ ስእሊ, መንግስቲ ኣብ ምዕራብ ኦሮምያ ኣብ ልዕሊ ዝዓስከረ ሓይሊ ወተሃደራዊ ስጉምቲ ይወስድ ኣሎ ሰራዊት ምክልኻል ኢትዮጵያ ኣብ ምዕራብ ኦሮምያ ተዋፊሩ ዝርከብ ኮይኑ፡ እቲ ከባቢ ብዘይ ዝኾነ ይኹን ኣገልግሎት ኢንተርኔትን ቴሌፎንን ኣብ ትሕቲ ቁጽጽር ኮማንድ ፖስት ይርከብ። ኣብቲ ከባቢ ዝተዋፈረ ሰራዊት ምክልኻል ኢትዮጵያ ኣብ ልዕሊ ንጹሃት ዜጋታት ጉድኣት የብጽሕ ኣሎ ዝብል ነቐፌታ 'ግጉይ' ከምዝኾነ ምክትል ኢታማጆር ሹም ሰራዊት ምክልኻል ኢትዮጵያ ጀነራል ብርሃኑ ጁላ ብፍላይ ምስ ቢቢሲ ኣብዘካየዶ ቃለ ምልልስ ገሊጹ። እቲ ኣብ ምዕራብ ኦሮምያ ዝንቀሳቐስ ዕጡቕ ሓይሊ ልዕሊ ክልተ ዓመታት ከምዘቑጸረ ዝሓበረ ጀነራል ብርሃኑ፡ መንግስቲ ልዕልነት ሕጊ ንምኽባር ኢሉ ስጉምቲ ንምውሳድ ሰራዊት ከምዘውፈረ ሓቢሩ። "ናይ ሰራዊት ስራሕ ሽፍታ ካብ ህዝቢ ምፍላይ እዩ። ሰላም ህዝቢ ምውሓስ እዩ። ኣብ ልዕሊ ሸፋቱ ድማ ዘየላጢ ስጉምቲ ምውሳድ እዩ። ኣብ ማሕበራዊ ሚድያ ዝውረ ካብዚ ዝተፈለየ እዩ። እንታይ ከምዝበሃል ንፈልጥ ኢና። እንተኾነ ግን ሰራዊትና 'ፕሮፌሽናላት' እዮም። ህዝብን ሽፍታን መምዩ ዝፈልጥ እዩ። ሰራዊትና ኣብ ልዕሊ ህዝቢ ጉድኣት ኣየብጽሕን። እቲ ህዝቢ እንተኾነ ሸፋቱ እለዩልና እዩ ዝበለ እምበር እዚ ዝበሃል ጉድኣት በጺሑኒ ኣይበለን" ክብል ተዛሪቡ። ኣብ ምዕራብ ኦሮምያ እንታይ'ዩ ተኸሲቱ?
